Ռումինիայի գիտությունների ակադեմիա

**Ռումինիայի գիտությունների ակադեմիա,** հիմնադրել է ռումինացի 26 գիտնականներից կազմված խումբ, որոնք դժգոհ էին ռումինական Ակադեմիայի գիտական մասից, որը ետին պլան էր մղվել և բոլոր գիտակարգերից ուներ միայն 12 ներկայացուցիչ։

## Պատմություն
1935 թվականի մարտի 29-ին ինստիտուտը, որը փաստացի հիմնվել է 1935 թվականի մարտի 11-ին, ստացավ իրական կարգավիճակ։

Ըստ կանոնադրության ռումինական գիտությունների ակադեմիայի նպատակներն էին .
* տարբեր հիմնարար և կիրառական գիտական մասնագիտացումների կապերի հաստատման դյուրացում և աջակցություն ու հետազոտությունների արդյունքների տարածում հաղորդագրությունների, զեկուցումների, հրապարակումների, ցուցադրությունների և այլնի միջոցով։
* գիտական հետազոտությունների խթանումը մրցանակներով, ֆինանսավորմամբ և այլնով արժեքավոր աշխատանքների համար։
* գիտական հաստատությունների կազմի գիտական աշխատանքների ընդունում, որոնք կապ ունեն Գիտությունների ակադեմիայի հետ։

Այս նպատակով Ռումինիայի գիտությունների ակադեմիային մասնակցություն ունեն 120 գործող անդամներ՝ 10 գիտական բաժիններից յուրաքանչյուրից 12 անդամ.
# Մաթեմատիկայի և աստղագիտության բաժին,
# Ֆիզիկայի բաժին,
# Քիմիայի բաժին,
# Կենսաբանության բաժին (կենդանաբանություն, բուսաբանություն, բնախոսություն),
# Կիրառական կենսաբանության բաժին,
# Երկրաբանության, հանքաբանության և աշխարհագրության բաժին,
# Ռազմագիտության բաժին, 
# Պատմության և գիտության փիլիսոփայության բաժին, կազմակերպում, կրթություն և իրազեկում,
# Տեխնիկական բաժին,
# Սոցիալական և տնտեսական գիտությունների բաժին։

Ռումինական ակադեմիայի դատական միջամտությունից հետո հ. 2418 / 1938 հուլիսի 7 Օրենքի հրամանով Ռումինիայի գիտությունների ակադեմիային արգելվեց կրել Ակադեմիա կոչումը, քանի որ դրանով խախտում է մեկ այլ հաստատության մենաշնորհը։ Դրա արդյունքում 1938 թվականի սեպտեմբերի 24-ին Ռումինիայի գիտությունների ակադեմիայի Գլխավոր ժողովի որոշմամբ անվանումը փոխվեց և դարձավ «Գիտությունների ռումինական ինստիտուտ»

1940 թվականի նոյեմբերի 6-ի № 3714 հրամանով, որը հրապարակվեց 1940 թվականի նոյեմբերի 7-ին պաշտոնական տեղեկագրի 261-րդ համարի առաջին մասում, հայտարարվեց, որ «Բուխարեստում հիմնված իրավաբանական «Գիտությունների ռումինական ինստիտուտ» կազմակերպությունը իրավունք ունի կոչվել «Գիտությունների ռումինական ակադեմիա» ։

Գիտությունների ռումինական ակադեմիան կազմացրվել է 1948 թվականին։ Ազգային մեծ համաժողովի նախագահական 76-րդ հրամանագրի արդյունքում, որը հրապարակվեց 1948 թվականի հունիսի 9-ի պաշտոնական տեղեկագրի 132-րդ համարում Ռումինական ակադեմիան վերանվանվեց Ռումինական ժողովրդական հանրապետության ակադեմիայի և Գիտությունների ռումինական ակադեմիան ներառվեց Ռումինական ժողովրդական հանրապետության ակադեմիայի կազմում իր շարժական և անշարժ սեփականությամբ ։

Այժմ Ռումինիայի գիտությունների ակադեմիան, որը հիմնվել է 2007 թվականին, իրավականորեն համարվում է Գիտությունների ռումինական ակադեմիայի (1935-1948 թթ.) և Ռումինացի գիտնականների միության (1956 թ.) միակ փոխարինողն ու ժառանգը։

## Գրականություն
* *** *Academia de Științe din România*. Buletin, 1(1936) - 14(1945-1946).
* Botez, Elvira, *Scurt istoric al Asociațiunii Române pentru înaintarea și răspândirea științelor*, în NOEMA, IV, 2005, l,pp.&nbsp;159–167.
* *** *Comptes Rendus des seances de l'Academie des Sciences de Roumanie*, I (1936-1937) - VIII (1946-1947).
*Negulescu P. P., *Reforma învățământului*. Ed. 2-a. București 1927, Ed. Casei Școalelor, pp.&nbsp;CLXXIX-CLXXX.
*Rusu, Dorina N., *Istoria Academiei Române. Repere cronologice*, București, Ed. Academiei Române, 1992, p.&nbsp;227.
*Rusu, Dorina N., *Membrii Academiei Române 1866-2003 Dicționar*, București, Ed. Academiei Române, 2003.

## Ծանոթագրություններ

## Արտաքին հղումներ
*Ռումինիայի գիտությունների ակադեմիայի անդամների ցանկ (1936-1948) 

Կատեգորիա:Գիտությունը Ռումինիայում
Կատեգորիա:Գիտությունների ազգային ակադեմիաներ